ddrg/super_eurlex huggingface dataset:
KIRJALLINEN KYSYMYS E-1482/01

esittäjä(t): Glyn Ford (PSE) komissiolle

(18. toukokuuta 2001)

Aihe: Papisto ja työlainsäädäntö Yhdistyneessä kuningaskunnassa

Yhdistynyt kuningaskunta ei ole vuonna 1996 annetussa työntekijöiden oikeuksia koskevassa lainsäädännössä myöntänyt minkäänlaista poikkeusta 14. lokakuuta 1991 annetusta neuvoston direktiivistä 91/533/ETY(1) pappien osalta. Pitäisikö komission mielestä lainsäädännön koskea myös pappeja?

Eikö tässä yhteydessä vaadita Euroopan yhteisöjen tuomioistuimen ennakkopäätöstä, jotta jokin tuomioistuin voi päättää, että papit eivät kuulu tämän lainsäädännön piiriin?

Jos tällainen päätös tehdään ilman alustavaa kuulemista, mitä oikeuskeinoja on käytettävissä? Eikö komission olisi otettava asia esille Yhdistyneen kuningaskunnan hallituksen kanssa, sillä tässä on kyse yhteisön oikeuden rikkomisesta?

(1) EYVL L 288, 18.10.1991, s. 32.

Anna Diamantopouloun komission puolesta antama vastaus

(12. heinäkuuta 2001)

Neuvoston direktiivissä 91/533/ETY (direktiivi kirjallisesta sopimuksesta)(1) säädetään, että työnantaja on velvollinen antamaan työntekijän tietoon työsopimuksen tai työsuhteen olennaiset kohdat. Näihin tietoihin on sisällyttävä osapuolten henkilöllisyys, työn suorittamispaikka sekä eräitä muita työoloja koskevia tietoja.

Tämä direktiivi on saatettu osaksi Yhdistyneen kuningaskunnan lainsäädäntöä työntekijöiden oikeuksista vuonna 1996 annetulla lailla, johon ei sisälly papistoa koskevia erityislausekkeita.

Direktiivin 1 artiklassa säädetään direktiivin soveltamisalasta. Direktiiviä sovelletaan palkattuun työntekijään, jolla on jäsenvaltion voimassa olevassa laissa määritelty ja/tai säädetty työsopimus tai työsuhde (1 artiklan 1 kohta). Jos papistoa ei Yhdistyneen kuningaskunnan lainsäädännössä katsota tämän lausekkeen mukaiseksi palkatuksi työntekijäryhmäksi, työntekijöiden oikeuksia koskeva laki, jolla direktiivi on saatettu osaksi kansallista lainsäädäntöä, ei koske papistoa.

Yhteisön direktiivejä osaksi kansallista lainsäädäntöä saattavien kansallisten lakien soveltaminen kuuluu kansallisille oikeusviranomaisille. Euroopan yhteisön perustamissopimuksen 234 artiklassa (ent. 177 artikla) säädetään, että yhteisöjen tuomioistuin antaa ennakkoratkaisun a) perustamissopimuksen tulkinnasta b) yhteisön toimielimen tai EKP:n säädöksen pätevyydestä tai tulkinnasta tai c) neuvoston säädöksellä perustettua toimielintä koskevien sääntöjen tulkinnasta, jos perustamissopimuksen säännöissä niin määrätään, mikäli jäsenvaltion oikeudessa tai tuomioistuimessa tulee esiin kysymys, jonka ratkaisuun kansallisella lainsäädännöllä ei ole keinoja. Komissio ei tunne Yhdistyneessä kuningaskunnassa tällaisia tapauksia, jotka liittyisivät direktiiviin 91/533/ETY ja papistoon.

Jos kansallinen oikeus tai tuomioistuin ei noudata EY:n perustamissopimuksen 234 artiklan sille asettamia vaatimuksia, se rikkoo perustamissopimuksen sääntöjä, ja kyseinen jäsenvaltio joutuu siitä vastuuseen.

(1) Neuvoston direktiivi 91/533/ETY, annettu 14 päivänä lokakuuta 1991, työnantajan velvollisuudesta ilmoittaa työntekijöille työsopimuksessa tai työsuhteessa sovellettavista ehdoista (EYVL L 288, 18.10.1991.
KIRJALLINEN KYSYMYS E-1222/01 esittäjä(t): Glyn Ford (PSE) komissiolle. Mäyrät ja tuberkuloosi.



Virallinen lehti nro 350 E , 11/12/2001 s. 0094 - 0095



KIRJALLINEN KYSYMYS E-1222/01 esittäjä(t): Glyn Ford (PSE) komissiolle (26. huhtikuuta 2001) Aihe: Mäyrät ja tuberkuloosi Voiko komissio ilmoittaa, onko se tehnyt tutkimuksia siitä, voivatko mäyrät levittää tuberkuloosia? Jos asiaa on tutkittu, voiko komissio kertoa, mitkä olivat tutkimusten tulokset? Jos asiaa ei ole tutkittu, voiko komissio ilmoittaa, suunnitteleeko se asian tutkimista? David Byrnen komission puolesta antama vastaus (29. kesäkuuta 2001) Komissio on tietoinen siitä, että mäyrien epäillään levittävän tuberkuloosia. Yhdistyneen kuningaskunnan maatalous-, kalastus- ja elintarvikeministeriö (MAFF) on tehnyt tutkimuksia siitä, levittävätkö mäyrät tuberkuloosia ja miten tämä tapahtuu. Tutkimuksia ja raportteja (Krebs-raportti) on julkaistu MAFF:in www-sivustolla osoitteessa www.maff.gov.uk/animalh/tb. Tähänastinen näyttö tukee vankasti käsitystä, että mäyrät olisivat Yhdistyneessä kuningaskunnassa merkittävä karjan tartuntojen lähde. Ei ole kuitenkaan mahdollista todeta määrällisesti, mikä on mäyrien osuus karjan tartunnoissa. Myös muut luonnonvaraiset lajit toimivat taudinkantajina, eikä näiden lajien osuutta voida sulkea pois. Komissio tukee nykyään FAIR-CT98-4373-hanketta (koordinoiva toiminta mykobakteerien aiheuttamien sairauksien diagnosointiin, epidemiologiaan ja tutkimukseen keskittyvän eurooppalaisen eläinlääkäriverkoston perustamiseksi). Tämän koordinoivan toiminnan puitteissa järjestettiin Dublinissa 23.25. maaliskuuta 2000 seminaari aiheesta tuberkuloosi ja luonnonvaraiset eläimet. Siellä käsiteltiin useita mäyrien tuberkuloosiin liittyviä näkökohtia. Koordinoivasta toiminnasta saa tietoa seuraavasta Internet-osoitteesta: http://www.ucm.es/info/venom/. Mitä tulee elintarvikkeiden turvallisuutta koskevan toimintasuunnitelman(1) toimeen nro 29, vuonna 2000 perustettiin työryhmä seuraamaan tautien hävitystä jäsenvaltioissa. Työryhmään on perustettu alaryhmiä käsittelemään kolmea tärkeintä yhteisin varoin hävitettävää tautia (lampaiden ja vuohien luomistauti, nautojen luomistauti ja nautojen tuberkuloosi). Näiden alaryhmien tavoitteena on tukea jäsenvaltioita niiden pyrkimyksissä kehittää ja toteuttaa optimaalisia tautienhävitystoimenpiteitä. Kyseenä olevasta asiasta on määrä keskustella jossakin tuberkuloosia käsittelevän alaryhmän tulevista kokouksista. (1) KOM(1999) 719 lopullinen.
KIRJALLINEN KYSYMYS E-1215/01 esittäjä(t): Francesco Speroni (TDI) neuvostolle. Järjestelmällisen sisällysluettelon puuttuminen sopimuskokoelmasta.



Virallinen lehti nro 364 E , 20/12/2001 s. 0063 - 0064



KIRJALLINEN KYSYMYS E-1215/01 esittäjä(t): Francesco Speroni (TDI) neuvostolle (24. huhtikuuta 2001) Aihe: Järjestelmällisen sisällysluettelon puuttuminen sopimuskokoelmasta Esittämääni kysymykseen P-0418/01(1) antamassaan vastauksessa komissio totesi, että Euroopan unionin sopimuskokoelman laatiminen kuuluu neuvoston toimialaan. Voisiko neuvosto ilmoittaa, miksi Euroopan unionin sopimuskokoelman paperiversiosta puuttuu järjestelmällinen sisällysluettelo? Miksi Intranetin kautta saatavasta sopimuskokoelmasta puuttuvat pöytäkirjat, julistukset, muut säädökset ja toimielinten väliset tekstit? Miksei sopimuskokoelma ole saatavilla tavanomaisessa Word-muodossa? (1) EYVL C 187 E, 3.7.2001, s. 223. Vastaus (27. syyskuuta 2001) Internetissä osoitteessa http://europa.eu.int/eur-lex/fr/treaties/index.html oleva sopimuskokoelmaversio vastaa paperiversiota ja siihen sisältyvät kaikki liitteet eli pöytäkirjat, julistukset, muita sopimuksia ja säädöksiä sekä toimielinten välisiä tekstejä. Ne eivät ole saatavilla mainitsemassanne tiedostomuodossa tietoturvallisuuteen ja ohjelmistojen tekijänoikeuksiin liittyvien syiden takia. On totta, että sopimuskokoelmasta puuttuu järjestelmällinen sisällysluettelo. Internetissä voi kuitenkin tehdä hakuja avainsanojen avulla.
KIRJALLINEN KYSYMYS E-0737/01

esittäjä(t): Roy Perry (PPE-DE) komissiolle

(9. maaliskuuta 2001)

Aihe: Tutkimushenkilöstön liikkuvuus

Vuoden 2000 Lissabonin Eurooppa-neuvosto kehotti neuvostoa ja komissiota, tarvittaessa yhteistyössä jäsenvaltioiden kanssa ryhtymään toimiin tutkimushenkilöstön liikkuvuuden esteiden poistamiseksi vuoden 2000 loppuun mennessä sekä erittäin korkeatasoisen tutkimushenkilöstön houkuttelemiseksi Eurooppaan ja pitämiseksi Euroopassa. Mihin toimiin asiassa on ryhdytty?

Philippe Busquinin komission puolesta antama vastaus

(2. toukokuuta 2001)

Tutkimusneuvosto antoi Lissabonissa kokoontuneen Eurooppa-neuvoston päätelmien mukaisesti 15. kesäkuuta 2000 päätöslauselman, jossa se kehottaa komissiota ja jäsenvaltioita tekemään tiivistä yhteistyötä tutkijoiden liikkuvuutta haittaavien esteiden poistamiseksi ennen vuotta 2002. Tätä tarkoitusta varten perustettiin kesällä 2000 korkean tason asiantuntijaryhmä, joka koostuu kansallisista asiantuntijoista. Liikkuvuutta haittaavia esteitä on todettu olevan neljänlaisia: juridiset ja hallinnolliset esteet, sosiaaliset ja kulttuuriset esteet, uraan liittyvät esteet sekä alojen välistä liikkuvuutta haittaavat esteet. Näiden esteiden poistamiseksi aiotaan ehdottaa konkreettisia toimenpiteitä. Korkean tason asiantuntijaryhmä piti lokakuun 2000 ja maaliskuun 2001 välisenä aikana neljä kokousta ja antoi komissiolle raporttinsa 4. huhtikuuta 2001.

Komissio laatii asiantuntijaryhmän työn pohjalta ennen kesäkuuta 2001 tiedonannon tutkijoiden liikkuvuudesta eurooppalaisella tutkimusalueella. Tiedonannossa komissio aikoo esittää joukon ehdotuksia, joiden tavoitteena on luoda suotuisa ympäristö tutkijoiden liikkuvuudelle koko heidän uransa ajaksi.

Toimenpiteet aiotaan toteuttaa synergisesti muiden liikkuvuutta edistävien, käynnissä tai käynnistysvaiheessa olevien aloitteiden kanssa. Tällaisia aloitteita ovat ehdotus Euroopan parlamentin ja neuvoston suositukseksi opiskelijoiden, koulutuksessa olevien, nuorten vapaaehtoisten, opettajien ja kouluttajien liikkuvuudesta Euroopan yhteisössä(1); liikkuvuutta koskeva toimintasuunnitelma(2), joka käsittää samat alat; ammattitaitoa ja liikkuvuutta käsittelevä korkean tason työryhmä sekä julkisesta sektorista vastaavien pääjohtajien ryhmä.

(1) KOM(1999) 708 lopullinen.

(2) EYVL C 371, 23.12.2000.
KIRJALLINEN KYSYMYS E-0562/01 esittäjä(t): Christopher Heaton-Harris (PPE-DE) komissiolle. Ympäristöasioiden pääosaston tarkastuslausuma.



Virallinen lehti nro 261 E , 18/09/2001 s. 0145 - 0145



KIRJALLINEN KYSYMYS E-0562/01 esittäjä(t): Christopher Heaton-Harris (PPE-DE) komissiolle (27. helmikuuta 2001) Aihe: Ympäristöasioiden pääosaston tarkastuslausuma Komissaari Fischler totesi 7. helmikuuta 2001 pidetyssä talousarvion valvontavaliokunnan kokouksessa, että vuonna 1999 maatalouden pääosaston rahatapahtumien täsmällinen virhemarginaali oli 3,06 %. Voisiko erityisesti ympäristöasioista vastaava komissaari EU:n toimielinten yhteistyön ja avoimuuden nimissä ilmoittaa vastaavan luvun pääosastonsa rahatapahtumista? Jos lukua ei voida ilmoittaa, mikä siihen on syynä? Michaele Schreyerin komission puolesta antama yhteinen vastaus kirjallisiin kysymyksiin P-0553/01, E-0554/01, E-0555/01, E-0556/01, E-0557/01, E-0558/01, E-0559/01, E-0560/01, E-0561/01, E-0562/01, E-0563/01, E-0564/01, E-0565/01, E-0566/01, E-0567/01, E-0568/01, E-0569/01 ja E-0570/01 (11. huhtikuuta 2001) Komissio muistuttaa arvoisalle kysyjälle, että tilintarkastustuomioistuin ei ilmoita yleistä talousarviota koskevassa tarkastuslausumassaan virheprosentteja, koska sen mielestä olisi liiallista yksinkertaistamista punnita komission taloushallinnon menestyksellisyyttä tämän yhden luvun perusteella. Tilintarkastustuomioistuin päättikin kolme vuotta sitten, ettei se julkista enää yleisiä virheprosentteja, vaan kehittää tarkastuslausumaan liittyviä menetelmiä antaakseen vastuuvapauden myöntäjälle yksityiskohtaista havainnollista tietoa. Tilintarkastustuomioistuin on lisäksi tehnyt useaan otteeseen selväksi, että yleistä virheprosenttia alemman tason luvun ilmoittaminen esimerkiksi jollekin toiminta-alalle tai pääosastolle veisi täysin harhaan. Tilintarkastustuomioistuin tarkastaa vain rajoitetun määrän tapahtumia, joten se ei voi vahvistaa pitävästi tällaista alemman tason virheprosenttia. Komissio ei näin ollen voi toimittaa pyydettyjä tietoja arvoisalle kysyjälle.
KIRJALLINEN KYSYMYS E-1120/01 esittäjä(t): Esko Seppänen (GUE/NGL) komissiolle. Komission henkilöstöpolitiikasta.



Virallinen lehti nro 350 E , 11/12/2001 s. 0074 - 0075



KIRJALLINEN KYSYMYS E-1120/01 esittäjä(t): Esko Seppänen (GUE/NGL) komissiolle (6. huhtikuuta 2001) Aihe: Komission henkilöstöpolitiikasta Komissio on uudistamassa henkilöstöpolitiikkaansa, ja sen tarkoituksena on toimintojen tehostaminen. Se on oikea tavoite. Eräät henkilöstön edustajat ovat jo uhanneet lakoilla, jos uudistukset eivät tyydytä virkamiehiä. Jos lakko tulee, kuuluuko komission toimintalinjaan se, että lakon ajalta virkamiehille maksettaisiin palkka? Neil Kinnockin komission puolesta antama vastaus (20. kesäkuuta 2001) Henkilöstösääntöihin ei sisälly palkan maksamista lakon ajalta koskevia määräyksiä. Komission sekä ammattiyhdistysten ja ammattialajärjestöjen välisen puitesopimuksen vuodelta 1974 liitteessä olevassa 10 kohdassa määrätään, että riita-asioissa komissio, ammattiyhdistykset ja ammattialajärjestöt päättävät yhdessä työhön palaamisen ehdoista ja edellytyksistä. Tämä merkitsee sitä, että kysymystä tarkastellaan tapauskohtaisesti lakon sattuessa. Komission käytäntönä on pidättää lakkoon osallistuneiden virkamiesten palkasta summa, joka vastaa lakon ajalta maksettavan palkan määrää. Näin tehtiin äskettäin eräiden Luxemburgissa toimivien komission yksiköiden virkamiesten 31. tammikuuta 2001 puoli päivää kestäneen lakon yhteydessä.
KIRJALLINEN KYSYMYS E-1440/01 esittäjä(t): Mary Banotti (PPE-DE) komissiolle. Aikakauslehtien hinnat jäsenvaltioissa.



Virallinen lehti nro 350 E , 11/12/2001 s. 0156 - 0157



KIRJALLINEN KYSYMYS E-1440/01 esittäjä(t): Mary Banotti (PPE-DE) komissiolle (17. toukokuuta 2001) Aihe: Aikakauslehtien hinnat jäsenvaltioissa Nykyisin Isossa-Britanniassa julkaistavien ja Irlannissa myytävien lehtien hinnat ilmoitetaan puntina. Voiko komissio ilmoittaa, onko oikein, että postikuluja lukuun ottamatta aikakauslehtien hinnat vaihtelevat merkittävästi, kun niitä myydään ja jaetaan toisessa jäsenvaltiossa? Mario Montin komission puolesta antama vastaus (20. heinäkuuta 2001) Aikakauslehtien hintojen vaihtelua jäsenvaltioiden välillä voidaan perustella monin eri tavoin. Huomattavia kustannusten eroja voi syntyä esimerkiksi eri kuljetustapojen käytöstä, lähetyskustannuksista, erilaisesta verotuksesta jne. Hintaeroja ei ensi näkemältä voida pitää perusteettomina, vaan kutakin tapausta on tarkasteltava juuri kyseiseen tapaukseen liittyvien olosuhteiden kannalta. Aikakauslehtien hinnoittelukäytäntöjä on käsitelty EY:n kilpailulainsäädäntöön liittyvissä menettelyissä. Eräässä tapauksessa yhteisöjen tuomioistuin totesi, että kun kyseessä on jäsenvaltioiden väliseen kauppaan vaikuttava sanoma- ja aikakauslehtien valikoiva jakelujärjestelmä, keskitetysti määrättyjen hintojen noudattaminen merkitsee, että kyseinen järjestelmä on ristiriidassa 81 artiklan 1 kohdan kanssa. Tarkastellessaan 81 artiklan 3 kohdan mukaista poikkeushakemusta komissio voi kuitenkin tutkia, ovatko tällaiset jakelujärjestelmän ominaisuudet tietyissä tapauksissa oikeutettuja(1). Komissio tarkastelee näiden seikkojen perusteella asioita, joita sen tietoon mahdollisesti tästä kysymyksestä saatetaan. (1) Asia 243/83, SA Binon & Cie v. SA Agence et messageries de la presse, yhteisöjen tuomioistuimen tuomio 3.7.1985 (Kok. 1985, s. 2015).
KIRJALLINEN KYSYMYS E-0525/01 esittäjä(t): José García-Margallo y Marfil (PPE-DE) komissiolle. Vakaussopimus Espanjassa.



Virallinen lehti nro 261 E , 18/09/2001 s. 0137 - 0137



KIRJALLINEN KYSYMYS E-0525/01 esittäjä(t): José García-Margallo y Marfil (PPE-DE) komissiolle (22. helmikuuta 2001) Aihe: Vakaussopimus Espanjassa Vuonna 1997, vuotta ennen kuin talous- ja rahaliittoon osallistuvat maat valittiin lopullisesti, Espanja ei täyttänyt yhtäkään Maastrichtissa sovittua kriteeriä: - vuoden 1996 inflaatioaste oli 3,6 prosenttia, eli paljon enemmän kuin matalimman inflaation maiden keskiarvo, - julkisen talouden alijäämä, joka oli korkeimmillaan vuonna 1995 7,3 prosenttia BKT:sta, laski vuonna 1996 4,6 prosenttiin, joka oli edelleen huomattavasti Maastrichtissa vaaditun 3 prosentin katon yläpuolella. Näissä olosuhteissa Espanjan hallitus päätti jäädyttää virkamiesten palkat. Espanjan Audiencia Nacional -tuomioistuimen äskettäisessä tuomiossa palkkojen jäädyttäminen katsottiin lainvastaiseksi. Kuinka paljon komission arvioiden mukaan valtion menot olisivat kasvaneet ja kuinka suureksi alijäämä olisi noussut (verotuspaineet huomioon ottaen) mikäli virkamiesten palkkoja olisi nostettu kuluttajahintaindeksin mukaisesti? Olisiko komissio suosittanut Espanjan ottamista mukaan talous- ja rahaliittoon alusta saakka, jos julkisen sektorin palkkoja olisi nostettu kuluttajahintaindeksin mukaisesti? Pedro Solbes Miran komission puolesta antama vastaus (10. huhtikuuta 2001) Komissio ei voi arvioida, miten julkiset menot ja julkisen talouden alijäämä olisivat Espanjassa viime vuosina kehittyneet, jos virkamiesten palkat olisivat nousseet kuluttajahintaindeksin tahdissa. Siinä tapauksessa hallitus olisi voinut muuttaa muita talousarvion kohtia, niin tuloja kuin menojakin. Näin ollen ei ole mielekästä vastata hypoteettiseen kysymykseen Espanjan osallistumisesta talous- ja rahaliitto EMUun.
KIRJALLINEN KYSYMYS E-1093/01 esittäjä(t): David Bowe (PSE) komissiolle. Crohnin taudin ja paratuberkuloosin välinen yhteys.



Virallinen lehti nro 364 E , 20/12/2001 s. 0045 - 0045



KIRJALLINEN KYSYMYS E-1093/01 esittäjä(t): David Bowe (PSE) komissiolle (6. huhtikuuta 2001) Aihe: Crohnin taudin ja paratuberkuloosin välinen yhteys Voiko komissio kertoa lyhyen tiivistelmän muodossa, mihin johtopäätöksiin on päädytty komission toteuttamassa tutkimuksessa Crohnin taudin ja paratuberkuloosin mahdollisesta yhteydestä? Aikooko komissio toteuttaa lisätoimia tässä asiassa? David Byrnen komission puolesta antama vastaus (8. kesäkuuta 2001) Eläinten terveyttä ja hyvinvointia käsittelevä tiedekomitea hyväksyi maaliskuussa 2000 Crohnin taudin ja paratuberkuloosin mahdollista yhteyttä käsittelevän raportin Possible links between Crohn's disease and paratuberculosis. Raportti on komission verkkosivuilla seuraavassa osoitteessa: http://europa.eu.int/comm/food/fs/sc/scah/out38_en.pdf. Raportissa luodaan laaja katsaus aiheeseen, ja se kannattaisi lukea kokonaisuudessaan. Komitea esittää kuitenkin tärkeimmistä havainnoista seuraavan yhteenvedon: Nykyisin saatavilla oleva näyttö ei riitä sen vahvistamiseen tai kiistämiseen, että mykobakteeriparatuberkuloosi olisi taudinaiheuttajana ainakin joissakin ihmisessä esiintyvissä Crohnin tautitapauksissa. Perusteita epäilyyn on riittävästi, jotta kiireesti lisättäisiin tutkimustyötä asian ratkaisemiseksi. Komissio rahoittaa EU:n viidenteen TTK-puiteohjelmaan kuuluvan Elämänlaatu ja luonnonvarojen hoitaminen -ohjelman kautta sarkoidoosin ja Crohnin taudin ehkäisyn, diagnosoinnin ja hoidon parantamiseen liittyvää tutkimusprojektia. Projekti käynnistyi 1. lokakuuta 2000 ja jatkuu lokakuuhun 2003. Projektin tarkoitus on kehittää uusia molekyylidetektiomenetelmiä ja viljelytekniikoita, erityisesti sellaisia, joissa käytetään molekyylityypitysmenetelmiä, joiden avulla voitaisiin todistaa mahdolliset yhteydet märehtijöiden mykobakteeriparatuberkuloosin ja Crohnin taudin etiologian välillä. Näin varhaisessa vaiheessa ei ole käytettävissä projektin konkreettisia tuloksia sen arvioimiseksi, onko märehtijöissä (tai niistä peräisin olevissa tuotteissa) esiintyvällä mykobakteeriparatuberkuloosilla yhteyttä Crohnin tautiin.
KIRJALLINEN KYSYMYS P-1375/01 esittäjä(t): Claude Moraes (PSE) komissiolle. Ikään perustuva syrjintä tutkimus- ja kehitysalalla.



Virallinen lehti nro 318 E , 13/11/2001 s. 0238 - 0239



KIRJALLINEN KYSYMYS P-1375/01 esittäjä(t): Claude Moraes (PSE) komissiolle (26. huhtikuuta 2001) Aihe: Ikään perustuva syrjintä tutkimus- ja kehitysalalla Yksi Eurooppa-neuvoston Tukholman kokouksen pääteemoista oli ikääntyvän väestön luoma haaste. Kokouksessa todettiin, että on tarpeellista tehdä töitä erityisesti iäkkäiden ihmisten työllisyysasteen nostamiseksi. Lisäksi vuosiksi 2002-2006 tehdyn kuudennen monivuotisen puiteohjelman kohdassa 2.2 Tutkijavoimavarat ja liikkuvuus tunnustetaan tarve hyödyntää parhaalla mahdollisella tavalla kaikkien väestönosien osaaminen tutkimus- ja kehitysalalla. Voiko komissio varmistaa näiden tavoitteiden valossa, että kuudennen monivuotisen puiteohjelman koulutusohjelmiin ei aseteta yläikärajaa, vaikka viidennen monivuotisen puiteohjelman koulutusohjelmissa sellainen olikin? Philippe Busquinin komission puolesta antama vastaus (18. kesäkuuta 2001) Komissio ei aio asettaa yläikärajoja Euroopan yhteisön monivuotisen tutkimuksen, teknologian kehittämisen ja esittelyn puiteohjelman 2002-2006 toimessa tutkijavoimavarat ja liikkuvuus. Tutkijoiden hakemuksia, joita esitetään kyseisen toimen eri osiin, käsitellään hakijoiden suhteellisen pätevyyden ja kokemuksen perusteella ottaen huomioon, missä vaiheessa uraansa kukin hakija on. Joissakin tapauksissa ohjelmaan koulutusosat kohdistuvat vääjäämättä tutkijanuransa varhaisvaiheissa oleviin tutkijoihin. Tämä koskee esimerkiksi joitakin yleisiä tukitoimenpiteitä kuten tutkijankoulutusverkkoja. Näihin toimiin voivat tietenkin osallistua myös sellaiset vanhemmat tutkijat, jotka ovat aloittaneet tutkijanuransa myöhemmässä elämänvaiheessa tai joiden ura on välillä keskeytynyt. Jotkin toiset toimet, kuten tuki huippututkimusryhmille tai tehdystä tutkimustyöstä myönnettävät tiedepalkinnot kohdistuvat yleensä uransa myöhemmässä vaiheessa oleviin tutkijoihin.
KIRJALLINEN KYSYMYS E-0935/01 esittäjä(t): Jonas Sjöstedt (GUE/NGL) komissiolle. Komission virkamiehen vastuu.



Virallinen lehti nro 350 E , 11/12/2001 s. 0060 - 0061



KIRJALLINEN KYSYMYS E-0935/01 esittäjä(t): Jonas Sjöstedt (GUE/NGL) komissiolle (28. maaliskuuta 2001) Aihe: Komission virkamiehen vastuu Perry Luxin petostapauksessa on käynyt ilmi, että niistä muutamista hankkeeseen liittyvistä asiakirjoista, joita on löydetty, Echon johtaja Gomez-Reino on allekirjoittanut kolme neljästä sopimuksesta ja Hubert Onidi yhden. Onidi on joutunut jättämään virkansa komissiossa, mutta komissio on vapauttanut Gomez-Reinon syytteistä. Katsooko komissio siis, että johtoasemassa oleva komission virkamies voi allekirjoittaa ja siten hyväksyä hankkeen olematta myöhemmin vastuussa kielteisistä seurauksista? Neil Kinnockin komission puolesta antama vastaus (11. kesäkuuta 2001) Komissio pyytää arvoisaa parlamentin jäsentä kiinnittämään huomiota siihen, että asiassa Perry Lux Euroopan yhteisön humanitaarisen avun toimisto (ECHO) aloitettuihin lukuisiin kurinpitomenettelyihin sisältyy myös Gomez-Reinoa vastaan nostettu kanne. Kurinpitomenettelyjen tarkoituksena oli selvittää Gomez-Reinon vastuu ECHO:n johtajana. Erityistä huomiota kiinnitettiin tiettyjen tämän humanitaarisen avun toimien toteuttamiseksi allekirjoittamien sopimusten laillisuuteen. Näitä sopimuksia oli käytetty muun muassa kyseisten toimien toteuttamiseen tarvittavien henkilöresurssien hankkimiseksi. Asianmukaisen kurinpitomenettelyn perusteella mikään Gomez-Reinoa vastaan esitetyistä syytteistä ei osoittautunut oikeutetuksi tosiasiallisesti tai juridisesti. Gomez-Reino vapautettiin kurinpitomenettelyssä häntä vastaan nostetuista syytteistä sillä perusteella, ettei häntä voitu pitää vastuullisena toimista, joista häntä syytettiin, koska hän ei tiennyt niistä. Gomez-Reinoa ei missään vaiheessa syytetty henkilökohtaisen edun tavoittelusta minkään säännönvastaisuuden osalta. Kurinpitomenettelyssä tehty päätös, josta parlamentin jäsen kysyi, on lopullinen, jollei esille tule uusia todisteita. Mitään uusia todisteita ei ole tullut esille.